Fuad Chehab

Fuad Chehab (etternavnet også transkribert som Shihab, født 19. mars 1902 i Ghazir i mutasarrifatet Libanonfjellene i Det osmanske rike, død 25. april 1973 i Jounieh i Libanon) var en libanesisk general og politiker. Han var president i Libanon fra 1958 til 1964.General Fouad Chehab , biografi fra Libanons presidentembete. 

Chehab tilhørte en framstående maronittisk adelsfamilie. Han ble utdannet ved jesuittskoler og fikk offisersutdannelse ved militærakademiet i Damaskus, som da var fransk. I 1945 ble han øverstkommanderende for Libanons væpnede styrker.

I 1952 var Chehab en kort periode statsminister i en provisorisk regjering og hadde også hånd om forsvars- og innenriksdepartementet. Han beholdt samtidig posten som hærsjef. Chehab ble igjen forsvarsminister i 1956.

Etter indre uroligheter og amerikansk militærintervensjon ble Chehab president 23. september 1958. Han etterfulgte da president Camille Chamoun. Chehab hadde som forsvarssjef holdt hæren utenfor stridighetene og fikk på bakgrunn av omdømme som upartisk også støtte fra muslimer, noe som sikret ham valgseier.Caroline Attie: Struggle in the Levant. Lebanon in the 1950s, London: I.B. Tauris, 2004, s. 137. 

Chehab hadde presidentembetet til 22. september 1964 og ble etterfulgt av Charles Helou. 

 Referanser 

 Eksterne lenker 
 President Fouad Chehab, nettsted viet presidenten

Kategori:Libanesiske presidenter
Kategori:Libanesiske offiserer
Kategori:Generaler
Kategori:Personer fra guvernementet Keserwan-Jbeil
Kategori:Fødsler i 1902
Kategori:Dødsfall i 1973